stanford-oval/wikipedia huggingface dataset:
Youness Rahimi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. helmikuuta 1995 (ikä 29)
Syntymäpaikka: Helsinki, Suomi
Pelipaikka: hyökkääjä
Pituus: 173 cm
Junioriseurat
: FC Kontu
: Pallokerho-35
: HJK
Seurat
| Vuodet | Seura | O | (M) |
| 2010–2011 | Klubi 04 | 10 | (1) |
| 2012–2014 | Honka | 33 | (2) |
| 2012–2014 | → Pallohonka | 24 | (11) |
| 2015 | HIFK | 25 | (1) |
| 2016 | SJK | 15 | (1) |
| 2017 | FC Ilves | 21 | (3) |
| 2018 | FC Honka | 27 | (3) |
| 2019–2020 | RoPS | 34 | (6) |
| 2021 | Brattvåg | 0 | (0) |
| 2022 | PK-35 | 9 | (0) |
Maajoukkue
| 2010–2011 | Suomi U16 | 19 | (6) |
| 2011–2012 | Suomi U17 | 7 | (1) |
| 2012–2013 | Suomi U18 | 16 | (0) |
| 2013 | Suomi U19 | 1 | (0) |
| 2014 | Suomi U20 | 2 | (0) |
| 2014–2016 | Suomi U21 | 16 | (1) |
 Seurajoukkueuran tilastot kattavat vain kansalliset sarjat, päivitetty 10. joulukuuta 2020.  Maajoukkueuran tilastot päivitetty 3. marraskuuta 2019.
Youness Rahimi (s. 13. helmikuuta 1995 Helsinki) on suomalainen entinen jalkapalloilija. Hänellä on myös Marokon kansalaisuus. Hänen pelipaikkansa oli hyökkääjä.
Rahimi pelasi juniorina muun muassa Pallokerho-35:ssä, jossa hänen joukkuetovereihinsa kuuluivat Joel Pohjanpalo ja Matti Klinga. Rahimi aloitti uransa aikuisten sarjoissa HJK:n organisaatiossa - ensin junioreissa ja sen jälkeen Kakkosessa pelanneessa Klubi 04:ssä. Kaudella 2012 hän siirtyi 17-vuotiaana FC Hongan riveihin, jossa hän pelasi kaikkiaan 33 Veikkausliigaottelua ja oli voittamassa SM-hopeaa kaudella 2013. Kolmen Honka-kauden jälkeen Rahimi siirtyi Veikkausliigan nousijan HIFK:n riveihin. Pelit HIFK:ssä kestivat yhden kauden, ja uusi osoite kaudella 2016 oli Seinäjoen Jalkapallokerho, jossa hän oli voittamassa SM-pronssia. Rahimi vaihtoi kaudeksi 2017 Tampereelle Ilveksen riveihin. Ilveksessä hän sai jälleen SM-pronssia, kuten edellisenä kautenakin SJK:ssa. Kolmen kiertolaiskauden jälkeen HIFK:ssa, SJK:ssa ja Ilveksessä kaudella 2018 Rahimi palasi FC Honkaan. Kauden 2018 jälkeen Rahimi haki vahvasti pelipaikkaa ulkomailta, mutta koska hän ei siinä onnistunut hän siirtyi aivan kauden 2019 kynnyksellä uransa viidenteen Veikkausliigaseuraan eli Rovaniemen Palloseuraan. Kauden 2020 loppuun mennessä Rahimi oli pelannut Veikkausliigassa kahdeksan kautta, 145 ottelua ja tehnyt niissä 16 maalia.
Rahimi oli kesällä 2013 testeissä Hollannissa yrittämässä pääsyä suurseura PSV Eindhovenin riveihin siinä kuitenkaan onnistumatta.
Rahimi edusti jalkapallouransa aikana kaikkien ikäluokkien Suomen nuorisomaajoukkueita vuosina 2010-2016.
Rahimi liittyi Gilla FC joukkueeseen vuonna 2025.
Saavutukset

Suomen Cup 2012 FC Hongan riveissä ja 2016 SJK:n riveissä.
SM-hopeaa kaudella 2013 FC Hongan riveissä
SM-pronssia kaudella 2016 SJK:n riveissä ja 2017 Ilveksen riveissä
Aiheesta muualla

Kuvia tai muita tiedostoja aiheesta Youness Rahimi Wikimedia Commonsissa
RoPS – Veikkausliiga
1 Kompalla |
2 Majander |
3 Kemppainen |
5 Katz |
6 Sihvonen |
7 Rahimi |
8 Malolo |
9 Gyasi |
11 Kokko |
12 Rantala |
14 Muinonen |
15 Niska |
17 Ala |
18 Pyyny |
19 Kaukua |
20 Hyvärinen |
21 Tamminen |
22 Degerman |
23 Banza |
24 Jäntti |
25 Carr |
26 Kantola |
27 Olabisi |
28 Luiro |
32 Niemelä |
77 Tsiskaridze |
Valmentaja Tauriainen
Grease (soundtrack)

| Grease: The Original Soundtrack from the Motion Picture Eri esittäjiä |
| --- | --- | --- |

Soundtrack-albumin tiedot
 Äänitetty : 1977
 Julkaistu: 1978
 Tuottaja(t): Louis St. Louis, John Farrar, Barry Gibb, Albhy Galuten, Karl Richardson
 Tyylilaji: pop rock and roll doo-wop
 Kesto: 63.37
 Levy-yhtiö: RSO Records
Listasijoitukset
  1. (1978)   1. (17 viikkoa, viikko 30/1978)   1. (16 viikkoa, 6. elokuuta 1978)   1. (13 viikkoa, 8.7.1978)   1. (9 viikkoa, heinäkuu 1978)   1. (8 viikkoa, 28.7.1978)   1. (7 viikkoa, 3. kesäkuuta 1978)   1. (4 viikkoa, 12.5.1991)   1. (2 viikkoa, 15. elokuuta 1978)   3. (11. heinäkuuta 1998)    3. (8. elokuuta 1998)    6. (26. elokuuta 1995)   12. (11. heinäkuuta 2003)   16. (8. marraskuuta 1997)   29. (16. tammikuuta 2005)
Grease: The Original Soundtrack from the Motion Picture on vuonna 1978 julkaistu soundtrack-albumi samannimiseen elokuvaan. Levyllä ovat muun muassa John Travoltan ja Olivia Newton-Johnin duetoimat ”You’re the One That I Want” ja ”Summer Nights” sekä Frankie Vallin esittämä nimikappale.
Soundtrack oli suuri menestys ympäri maailmaa. Albumia myytiin yli 20 miljoonaa kappaletta ja se oli Yhdysvalloissa listaykkösenä kolme kuukautta.
Kappaleet > LP 1

A-puoli
Frankie Valli: "Grease" – 3.24 (säv. Barry Gibb)
John Travolta & Olivia Newton-John: "Summer Nights" – 3.35 (säv. Jim Jacobs/Warren Casey)
Olivia Newton-John: "Hopelessly Devoted to You" – 3.04 (säv. John Farrar)
John Travolta & Olivia Newton-John: "You’re the One That I Want" – 2.48 (säv. John Farrar)
John Travolta: "Sandy" – 2.31 (säv. Louis St. Louis/Scott Simon)
B-puoli
Frankie Avalon: "Beauty School Dropout" – 3.59 (säv. Jacobs/Casey)
Stockard Channing: "Look at Me, I'm Sandra Dee" – 1.40 (säv. Jacobs/Casey)
John Travolta: "Greased Lightnin'" – 3.13 (säv. Jacobs/Casey)
Cindy Bullens: "It's Raining on Prom Night" – 2.51 (säv. Jacobs/Casey)
Instrumentaali: "Alone at a Drive-in Movie" – 2.24 (säv. Jacobs/Casey)
Sha Na Na: "Blue Moon" – 2.20 (säv. Richard Rodgers/Lorenz Hart)
Kappaleet > LP 2

A-puoli
Sha Na Na: "Rock n' Roll Is Here to Stay" – 2.03 (säv. D. White)
Sha Na Na: "Those Magic Changes" – 2.18 (säv. Jacobs/Casey)
Sha Na Na: "Hound Dog" – 1.24 (säv. Jerry Leiber/Mike Stoller)
Sha Na Na: "Born to Hand Jive" – 4.37 (säv. Jacobs/Casey)
Sha Na Na: "Tears on My Pillow" – 2.02 (säv. Sylvester Bradford/Al Lewis)
Louis St. Louis & Cindy Bullens: "Mooning" – 4.37 (säv. Jacobs/Casey)
B-puoli
Cindy Bullens: "Freddy My Love" – 4.37 (säv. Jacobs/Casey)
Louis St. Louis: "Rock n' Roll Party Queen" – 2.11 (säv. Jacobs/Casey)
Stockard Channing: "There Are Worse Things I Could Do" – 2.22 (säv. Jacobs/Casey)
Olivia Newton-John: "Look at Me, I'm Sandra Dee (Reprise)" – 1.28 (säv. Jacobs/Casey)
John Travolta & Olivia Newton-John: "We Go Together" – 3.00 (säv. Jacobs/Casey)
Instrumentaali: "Love Is a Many-Splendored Thing" – 1.23 (säv. Sammy Fain/Paul Francis Webster)
Frankie Valli: "Grease (Reprise)" – 4.37 (säv. Barry Gibb)
FIBA:n vuoden pelaaja

FIBA:n vuoden pelaaja-palkinto on vuodesta 2005 lähtien jaettu palkinto, jonka luovuttaa FIBA. Palkinnon saajan päättävät koripallofanit sekä asiantuntijapaneeli.
Palkinnon saajat > Miehet

| Vuosi | Pelaaja | Seurajoukkue |
| --- | --- | --- |
| 2005 |  Dirk Nowitzki |  Dallas Mavericks |
| 2006 |  Theodoros Papaloukas |  PBK TsSKA Moskova |
| 2007 |  Andrei Kirilenko |  Utah Jazz |
| 2008 |  Pau Gasol |  Memphis Grizzlies   Los Angeles Lakers |
| 2009 |  Pau Gasol |  Los Angeles Lakers |
| 2010 |  Miloš Teodosić |  Olympiakos BC |
| 2011 |  Dirk Nowitzki |  Dallas Mavericks |
Palkinnon saajat > Naiset

| Vuosi | Pelaaja | Seurajoukkue |
| --- | --- | --- |
| 2005 |  Maria Stepanova |  TsSKA Samara  Phoenix Mercury |
| 2006 |  Maria Stepanova |  TsSKA Samara |
| 2007 |  Anete Jēkabsone-Žogota |  ZBK Dynamo Moskova |
| 2008 |  Maria Stepanova |  TsSKA Samara |
| 2009 |  Sandrine Gruda |  UMMC Ekaterinburg  Connecticut Sun |
| 2010 |  Hana Horáková |  BK Frisco SIKA Brno |
| 2011 |  Alba Torrens |  Perfumerias Avenida  Galatasaray Medical Park |
Aiheesta muualla

FIBA Europe (englanniksi)
Dogen (Lost)

|  |
| --- | --- |
Näyttelijä(t):  Hiroyuki Sanada
Ensiesiintyminen:  Lentokenttä
Viimeinen esiintyminen:  Auringonlasku
Henkilötiedot
Ammatti:  pankkiiri
Asuinpaikka:  Osaka, Japani
Dogen on fiktiivinen hahmo yhdysvaltalaisessa televisiosarjassa Lost. Häntä näyttelee Hiroyuki Sanada.
Rooli sarjassa > Ennen saarelle tuloa

Dogen kertoi Sayidille työskennelleensä pankkiirina Osakassa ennen saarelle tuloaan. Dogen sai ylennyksen työssään ja juhli tätä ystäviensä kanssa perjantai-iltana. Hän kertoi, että hänellä oli tapana hakea poikansa baseball-harjoituksista joka perjantai. Tuo perjantai ei ollut erikoistapaus joten hän lähti humalassa ajamaan autoaan. Kun hän oli poikansa kanssa menemässä kotiin päin, he joutuivat matkalla pahaan auto-onnettomuuteen. Dogen selvisi, mutta hänen poikansa vammautui pahoin. Pojan ollessa sairaalassa, Jacob ilmestyi Dogenille ja sanoi lupaavansa parantaa tämän pojan, sillä ehdolla, että Dogen tulisi saarelle eikä koskaan palaisi. Hän hyväksyi Jacobin ehdotuksen ja Jacob teki hänestä Temppelin vartijan yhdessä Lennonin kanssa.
Rooli sarjassa > Saarella

Dogen on ollut saarella yli 15 vuotta. Hän kohtaa selviytyneet ensimmäisen kerran heidän jouduttua vangiksi ja määrää nämä ammuttavaksi, mutta Hurley estää sen sanomalla Jacobin lähettäneen heidät ja antaneen kitarakotelon todisteeksi. Dogen avaa kotelon, jossa on puinen risti, jonka hän katkaisee. Rististä löytyy kirjakäärö. Dogen kysyy selviytyneiltä nimiä ja määrää Sayidin vietäväksi altaalle ”parannettavaksi”. Toiset hukuttavat Sayidin kuoliaaksi, mutta tämä herääkin yhtäkkiä henkiin. Dogen vie Hurleyn yksityiseen huoneeseen, jossa tämä kertoo Dogenille Jacobin kuolemasta. Tämä pelästyttää Dogenin, joka käskee tehdä hälytyksen ja suojata Temppeliä savuhirviöltä.
Lennonin kertoessa Dogenille Sayidin heräämisestä, tämä määrää Sayidin kidutustestiin. Sayidin palatessa ystäviensä luo hän kertoo tästä Jackille, joka vihaisena vaatii selitystä Dogenilta. Dogen kieltää asian ja käskee Jackiä antamaan Sayidille pillerin, joka ”parantaisi” Sayidin ”infektion”. Jack kieltäytyy yrittäen niellä pillerin itse, jolloin Dogen ottaa pillerin pois Jackin kurkusta. Dogen paljastaa pillerin olevan myrkkyä. Hän sanoo Jackille Sayidista tihkuvan pahuutta, joka päästyään sydämeen muuttaisi Sayidin pysyvästi. Dogen kertoo saman tapahtuneen myös Clairelle.
Jaksossa Majakka Dogen kohtaa Hurleyn vaeltelemassa Temppelin tunneleissa. Hän määrää Hurleyn takaisin, mutta tämä huomauttaa hänelle olevansa ehdokas ja että tällä on oikeus kulkea missä tämä haluaa. Dogen huomauttaa Hurleylle japaniksi, että jollei hänen pitäisi suojella Hurleyta, hän katkaisisi tämän pään poikki. Dogen menee Jackin luo ja sanoo, ettei hän halua tämän poistuvan Temppeliltä. Jackin kysyttyä vaihtoehdoista Dogen sanoo aina olevan vaihtoehtoja. Jack myöntää, etteivät hänen ystävänsä enää palaisi Temppelille.
Sayid kohtaa Dogenin ja kysyy miksi tämä kidutti häntä, mihin Dogen toteaa Sayidin olevan paha mies. Sayid hyökkää Dogenin kimppuun, mutta tämä pääsee voitolle ja yrittää tappaa Sayidin, kunnes hän muistaa miksi Jacob oli hänet sinne halunnut. Dogen päästää Sayidin menemään ja karkottaa tämän Temppeliltä. Clairen saavuttua Temppeliin mukanaan vaatimus Musta-asuiselta mieheltä, Dogen määrää Sayidin tappamaan tämän. Myöhemmin Sayid palaa mukanaan uhkavaatimus, jonka mukaan kaikkien on poistuttava Temppelistä auringonlaskuun mennessä tai muuten he kuolevat. Sayid kohtaa Dogenin altaalla ja kysyy tältä, miksei tämä tappanut häntä aiemmin. Dogen kertoo Sayidille tarinansa ja kysyy tältä, aikooko tämä lähteä vai jäädä. Sayid päättää jäädä, mutta yllättäen hän hyökkää Dogenin kimppuun ja hukuttaa tämän altaaseen. Lennon kertoo Sayidille Dogenin olleen ainoa, joka piti savuhirviön pois Temppeliltä. Tämän jälkeen Sayid tappaa myös Lennonin. Dogenin kuoleman seurauksena savuhirviö hyökkää Temppeliin ja tappaa kaikki ne Toiset, jotka olivat jääneet Temppeliin.
Kilpijärvi (Sastamala)

| Kilpijärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°37′25″N, 22°43′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskujoki:  ei ole 
Järvinumero:  35.156.1.008
Mittaustietoja
Pinnankorkeus:  108,1 m 
Rantaviiva:  0,546 km 
Pinta-ala:  0,01787 km² 
 fiKilpijärvi 
Kilpijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Järven pinta-ala on 1,8 hehtaaria ja sen pituus on 200 metriä ja leveys 150 metriä. Sillä on pari tulo-ojaa ympäröivältä suolta, mutta ei yhtään laskuojaa. Järven rantaviiva on 0,55 kilometriä pitkä ja ranta on pääosin metsäistä suota, mutta myös  moreeni- ja kalliopohjaista metsämaastoa. Metsät ovat hyvin kivisiä. Rannalla on yksi loma-asunto, jonne johtaa metsätie Taipaleen kylästä.
Latvajärvi (Suodenniemi)

| Latvajärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°36′03″N, 22°42′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  Torisevanoja 
Järvinumero:  35.156.1.003
Mittaustietoja
Pinnankorkeus:  88,4 m 
Rantaviiva:  0,757 km 
Pinta-ala:  0,02531 km² 
 fiLatvajärvi 
Latvajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Järven pinta-ala on 2,5 hehtaaria ja sen pituus on 350 metriä ja leveys 100 metriä. Järveen laskee neljä tulo-ojaa, joista yksi on Vähä Latvajärven laskuoja. Järven luusua sijaitsee järven etelärannalla, josta saa alkunsa noin 5 metriä pitkä Leppälammiin laskeva Torisevanoja.
Järven rantaviiva on 0,76 kilometriä pitkä ja ranta on pääosin moreeni- ja kalliopohjaista metsämaastoa, joka on paikoin soista. Rannan lähettyvillä on peltoa ja pari maatilaa.
Jacky Cheung

Jacky Cheung vuonna 2018
Jacky Cheung Hok-Yau (kiin.: 張學友; Jyutping: Zoeng1 Hok6jau5; s. 10. heinäkuuta 1961 Brittiläinen Hongkong) on hongkongilainen poplaulaja ja näyttelijä.
Cheungin musiikkiura alkoi vuonna 1984, kun hän voitti laulukilpailun. Cheung julkaisi debyyttialbuminsa Smile vuotta myöhemmin. Cheung on nimetty yhdessä Andy Laun, Aaron Kwokin ja Leon Lain kanssa kantopopin "neljäksi taivaalliseksi kuninkaaksi".
Cheung tunnetaan pitkistä kiertueistaan: vuonna 1995 hän teki 100 keikkaa; vuonna 2007 105; vuonna 2010 147. Cheung sai vuoden 2010-2011 maailmankiertueensa yli kaksimiljoonaisella yhteenlasketulla yleisöllä Guinnessin maailmanennätyksen suurimmasta live-esiintymisen yleisöstä vuoden sisällä.
Cheung on ollut naimisissa hongkongilaisen näyttelijän May Lon kanssa 1990-luvulta lähtien. Parilla on kaksi tytärtä.
Elokuvat

Heaven in the Dark (2016)
From Vegas to Macau III (2016)
Helios (2015)
Temporary Family (2014)
A Complicated Story (2013)
Crossing Hennessy (2010)
Hot Summer Days (2010)
72 Tenants of Prosperity (2010)
Bodyguards and Assassins (2009)
The Heavenly Kings (2006)
Perhaps Love (2005)
Super Model (2004)
Jiang Hu (2004)
Golden Chicken 2 (2003)
Dragon Loaded 2003 (2003)
July Rhapsody (2002)
Dragon Heat (2000)
Anna Magdalena (1998)
The Private Eye Blues (1995)
High Risk (1995)
Love on Delivery (1994) (kameo)
To Live and Die in Tsimshatsui (1994)
Ashes of Time (1994)
Future Cops (1993)
Enigma of Love (1993)
The Eagle Shooting Heroes (1993)
Flying Dagger (1993)
Legend of Prince (1993)
Boys Are Easy (1993)
True Love (1992)
The Days of Being Dumb (1992)
With or Without You (1992)
Best of the Best (1992)
Deadly Dream Woman (1992)
Hot Hot and Pom Pom (1992)
The Wicked City (1992)
Slickers vs. Killers (1991)
The Banquet (1991)
Once Upon a Time in China (1991)
Chinese Legend (1991)
Bullet for Hire (1991)
The Raid (1991)
A Chinese Ghost Story III (1991)
Will of Iron (1991)
Days of Being Wild (1991)
Point of Return (1990)
Will of Iron (1990)
Best Friend of the Cops (1990)
Off Track (1990)
Chase from Beyond (1990)
Bullet in the Head (1990)
A Chinese Ghost Story Part II (1990)
Curry and Pepper (1990)
The Swordsman (1990)
Miracles (1989)
Little Cop (1989)
Seven Warriors (1989)
Vampire Buster (1989)
The Eight Happiness (1988)
The Haunted Cop Shop of Horrors 2 (1988)
Mother Vs. Mother (1988)
Couples, Couples, Couples (1988)
Tiger Cage (1988)
As Tears Go By (1988) Best Supporting Actor Award
Faithfully Yours (1988)
The Haunted Cop Shop of Horrors (1987)
Devoted to You (1986)
Soul (1986)
Spirit and Me (1986)
Tekstiilitaide

Maalatusta silkistä tehty paneeli. Valmistettu Kiinan Qing-dynastian aikana 1800-luvun puolivälissä.
Tekstiilitaide on erilaisten tekstiilimateriaalien, ja -tekniikoiden yhdistelmästä usein käsityönä syntyvää perinteistä tai uutta luovaa taidetta. Pääasiassa käytetään kangasmateriaaleja, mutta tekstiilitaiteessa taiteellisiin käsitöihin ja taideteoksiin voidaan yhdistää myös melkein mitä tahansa muita materiaaleja: paperimassaa, paperinarua, kiviä, metallia ja niin edelleen kuten yleensäkin taideteoksissa.
Tekstiilitaideteokset voivat olla muun muassa vaatteita, ryijyjä, tilkkutöitä ja ne voivat olla valmistettu esimerkiksi punomalla, solmimalla, ompelemalla, kutomalla, virkkaamalla, liimaamalla, niittaamalla tai neulomalla. Ne ovat taideteoksia, joiden yhdistävänä tekijänä on jokin taidekäsityöhön liittyvä ominaisuus. Koko voi vaihdella miniatyyristä monumentaalitaiteeseen.
Työt voivat olla perinteisiä käyttövaatteita, kenkiä, laukkuja, koruja tai esteettisin perustein valmistettuja teoksia, joilla ei ole suoranaisia käyttöominaisuuksia muuten kuin taideteoksena. Myös kirkkotekstiilit ovat tekstiilitaidetta ja taidekäsityötä. Niitä ovat kasukat, stolat, alttarivaatteet, kirjaliinat ja kalkkiliinat.
Tekstiilitaiteilijoista suurin osa on naisia. Tekstiilitaiteilijoita on koulutettu Suomessa jo 86 vuoden ajan Alaa voi opiskella muun muassa Helsingissä Aalto-yliopiston taiteiden ja suunnittelun korkeakoulussa tekstiilitaiteen sekä vaatesuunnittelun ja pukutaiteen koulutusohjelmissa. Ensimmäiset tekstiilitaiteen tohtorit ovat valmistuneet 2000-luvulla taidekouluista myös Suomessa.
Tekstiilitaiteilijat Texo ry on antanut vuodesta 1981 lähtien tunnustuspalkinnon Vuoden tekstiilitaiteilijalle.
Historia

Solmuja sitomalla tehdyt köynnöksistä ja muista kasvimateriaaleista tehdyt teokset, joihin on lisätty eläinten karvoja, ovat todennäköisesti vanhinta tekstiilitaidetta. Niitä tehtiin jo kivikaudella. Muinaisessa Egyptissä koristeltiin tunikoita pitsimäisillä kudoksilla ja kirjonnalla, jossa käytettiin silkki-, hopea- ja kultalankoja. Varhaisimmat tiedot kirjonnasta ovat peräisin ajalta noin 3500-4000 vuotta sitten Kiinasta. Varhaisin kankaanpainanta alkoi Aasiassa, missä ensimmäiset tunnetut painolevyt tehtiin puusta 900-luvulla jkr. Ensimmäinen painotekniikka oli leimasinpainanta ja ensimmäiset painovärit olivat maavärejä. Euroopassa alettiin käyttää kohopainotekniikkaa 1100-luvulla. 1700-luvulla syntyi syväpainotekniikka, jossa painasimet ovat kuparisia.
Kirjallisuutta

Louhio, Anja: Taideryijyjä - Modern Finnish Rugs.  Helsinki:  Suomalaisen Kirjallisuuden Kirjapaino, 1970.
Lukkarinen, Leena: Kierrätysmateriaalien käyttö nykytekstiilitaiteessa.  (Väitöskirja)  Helsinki:  Taideteollinen korkeakoulu, 2008.  ISBN 978-951-558-270-6
Pietarinen, Heidi: Teen huoneita ja suljen ovia. Marjatta Metsovaaran sisustustekstiilit tekstiilitaiteilijan representaatioina ja näyteikkunoina maailmalle.  (Väitöskirja)  Rovaniemi:  Lapin yliopistokustannus, 2009.  ISBN 978-952-484-324-9
Priha, Päikki; Frösen, Maini (toim.): Kirkollinen tekstiilitaide : tekstiilien käyttö ja suunnittelu.  (Pienpainate)  Helsinki:  Taideteollisen korkeakoulun koulutuskeskus, 1983.  ISBN 9519384065
Svinhufvud, Leena: Moderneja ryijyjä, metritavaraa ja käsityötä. Tekstiilitaide ja nykyaikaistuva taideteollisuus Suomessa maailmansotien välisenä aikana.  (Väitöskirja)  Helsinki:  Designmuseo, 2009.  ISBN 978-952-9878-60-4
Timonen, Pirkko: Dora Jung Tekstiilitaiteilija – taidekäsityöläinen – teollinen muotoilija.  (Tampereen museoiden julkaisuja)  Tampere:  Tampereen museot, 2008.  ISBN 9789516093355
Vuorisalo, Marjukka: Of(f) textile : suomalainen tekstiilitaide esiin nykyteknologian avulla.  (Väitöskirja)  Helsinki:  Unigrafia, 2013.  ISBN 978-952-60-5427-8
Maldivian

| Maldivian |
| --- | --- |

 IATA: Q2  –  ICAO: DQA 
Kutsukoodi:  ISLAND AVIATION
Perustettu:  2000
Laivaston koko:  5
Kohteiden määrä:  7
Tunnuslause:  Flying Made Simple
Solmukohdat:   Malén kansainvälinen lentoasema
Kotipaikka:   Malé, Malediivit
Avainhenkilö(t):  Bandhu Ibrahim Saleem (toimitusjohtaja)
Yhtiön sivut:  www.maldivian.aero
Maldivian (divehiksi މޯލްޑިވިއަން ) (IATA: Q2, ICAO: DQA, kutsukoodi: ISLAND AVIATION) on Malediivien kansallinen lentoyhtiö, joka on perustettu vuonna 2000. Maldivian operoi Malén kansainväliseltä lentoasemalta Malésta seitsemään kohteeseen viiden koneen laivastollaan.
Historia

Maldivian on perustettu 13. huhtikuuta 2000 nimellä Island Aviation Services. 26. tammikuuta 2008 Island Aviation Services loi uuden brändin nimeltä Maldivian. Yhtiö on 100 % Malediivien hallituksen omistama.
Kohteet

| --- | --- |
  Malediivit Hanimaadhoo - Hanimaadhoon lentoasema  Kaadedhdhoo - Kaadedhdhoon lentoasema  Kadhdhoo - Kadhdhoon lentoasema  Malé - Malén kansainvälinen lentoasema Solmukohta  Gan - Ganin kansainvälinen lentoasema:   Intia Thiruvananthapuram - Thiruvananthapuramin kansainvälinen lentoasema   Sri Lanka Colombo - Bandaranaiken kansainvälinen lentoasema
Laivasto

| Konetyyppi | Laivastossa | Matkustajia | Huomioita |
| --- | --- | --- | --- |
| Bombardier Dash 8 Q200 | 2 | 37 |  |
| Bombardier Dash 8 Q300 | 2 | 50 |  |
| Dornier Do 228 | 1 | 16 |  |
Maldivianin Bombardier Dash 8 -koneiden keski-ikä oli 11,1 vuotta helmikuussa 2010.
Aiheesta muualla

Maldivian viralliset kotisivut
Maldivianin Dash 8.
Mustajärvi (Sävi, länsi)

| Mustajärvi |
| --- | --- |
Valtiot:  Suomi
Maakunnat:  Pirkanmaa‎, Satakunta
Kunnat:  Sastamala, Pori (Lavia)
Koordinaatit:  61°37′28″N, 22°42′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  oja Lumiaisojaan 
Järvinumero:  35.156.1.009
Mittaustietoja
Pinnankorkeus:  106,7 m 
Rantaviiva:  1,396 km 
Pinta-ala:  0,09363 km² 
 fiMustajärvi 
Mustajärvi on Pirkanmaalla Sastamalan ja Satakunnan Porin (entinen Lavia) rajalla sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Järven pinta-ala on 9,4 hehtaaria ja sen pituus on 500 metriä ja leveys 300 metriä. Järven luusua sijaitsee järven pohjoisrannalla, josta saa alkunsa noin kaksi kilometriä pitkä laskuoja Lumiaisojaan, joka yhtyy alempana Sävijokeen.
Järven rantaviiva on 1,4 kilometriä pitkä ja ranta on pääosin soistunutta metsää, mutta lännessä ja etelässä ranta rajautuu moreeni- ja kalliopohjaiseen metsämaastoon. Rannoille on rakennettu viisi loma-asuntoa, joille johtaa tie Laviasta ja Torisevanmaalta.
Majaniemenjärvi

| Majaniemenjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°37′43″N, 22°43′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  Lumiaisoja 
Järvinumero:  35.156.1.007
Mittaustietoja
Pinnankorkeus:  83 m 
Rantaviiva:  0,733 km 
Pinta-ala:  0,01467 km² 
 fiMajaniemenjärvi 
Majaniemenjärvi  eli Lumiaisjärvi  on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Järven pinta-ala on 1,5 hehtaaria ja sen pituus on 200 metriä ja leveys 110 metriä. Järven läpi virtaa Lumiaisoja, joka yhtyy Sävijokeen. Järven rantaviiva on 0,73 kilometriä pitkä ja ranta on pääosin soista metsämaastoa. Lounainen ranta rajoittuu korkeaan rinteeseen. Lumiaisojan läpi virtaavaan jokeen rajoittuu paljon peltoja, mutta itse järvi on metsän ympäröimää. Rantoja ei ole rakennettu, mutta läheltä kulkee hiekkatie.
Mullijärvi

| Mullijärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°37′09″N, 22°42′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  oja Raistamojärveen 
Mittaustietoja
Pinnankorkeus:  105,8 m 
 fiMullijärvi 
Mullijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.